Пасьля таго, як Міхаіл Жамчужны даведаўся, што ягоныя лісты многія адрасаты не атрымліваюць, 18 траўня ён накіраваў скаргу ў пракуратуру Магілёўскай вобласьці на стварэньне перашкодаў у ліставаньні. Палітвязень адзначае, што праблемы зь ліставаньнем закранулі і дакумэнтаабарот з судамі: двойчы ягоныя дадаткі да матэрыялаў касацыйных скаргаў прыходзілі ў суды ўжо пасьля таго, як адбыліся паседжаньні.